
Grozījumi Ministru kabineta 2014. gada 16. decembra noteikumos Nr. 776 "Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam"
Izdoti saskaņā ar Komercdarbības atbalsta kontroles likuma
12.panta 4.punktu
· Izdarīt Ministru kabineta 2014. gada 16. decembra noteikumos Nr. 776 "Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam" (Latvijas Vēstnesis, 2014, 255. nr.) šādus grozījumus:
· 1. Izteikt 2. punktu šādā redakcijā:
· "2. Atbalsta pretendents iesniedz deklarāciju par atbilstību mazo (sīko) vai vidējo komercsabiedrību statusam atbilstoši atbalsta sniedzēju izveidotai informācijas sniegšanas formai, pamatojoties uz pēdējo divu gadu noslēgto gada pārskatu datiem (vai komercsabiedrības konsolidētajiem gada pārskatiem, ja attiecināms), kurā norāda informāciju:
· 2.1. par darbinieku skaitu;
· 2.2. neto apgrozījumu;
· 2.3. bilances kopsummu;
· 2.4. ja atbalsta pretendentam ir saistītie uzņēmumi vai partneruzņēmumi - šo uzņēmumu neto apgrozījumu, bilances kopsummu un darbinieku skaitu;
· 2.5. citus nosacījumus, apstākļus un dokumentus, kas pamato atbalsta pretendenta un saistīto vai partneruzņēmumu saikni;
· 2.6. ja pēdējā gada laikā ir notikušas mazo (sīko) vai vidējo komercsabiedrību statusa izmaiņas, tad informāciju, kas minēta šo noteikumu 2.1.- 2.4. apakšpunktos, sniedz par diviem vai attiecīgi trīs gadiem, lai pamatotu atbilstību noteiktajam statusam;
· 2.7. mazo (sīko) vai vidējo komercsabiedrību statusa noteikšanā ņem vērā Eiropas Komisijas 2014. gada 17. jūnija Regulas (ES) Nr. 651/2014 I pielikumu;
· 2.8. apliecinājumu, ka sniegtā informācija ir patiesa."
· 2. Svītrot 3. punktu.
· 3. Svītrot 1. pielikumu.
· 4. Svītrot 2. pielikumu.

